
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	11.11.2026.
	
	Nr. AMD-26-567-rs




	Par satiksmi Mūkusalas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un 15.09.2026. noslēgto līgumu Nr. AMD-26-6220-lī par seguma atjaunošanas darbiem būvobjektā “Ielu un ietvju seguma atjaunošana: Mūkusalas ielas posmā no Akmens tilta līdz Mūkusalas ielas rotācijas aplim” un sabiedrības ar ierobežotu atbildību “Vianova” 09.11.2026. iesniegumu Nr. 09-11/26-2 par ielu un ietvju seguma atjaunošanas darbiem:

1. Noteikt, ka no 16.11.2026. līdz 20.12.2026. tiek ierobežota transportlīdzekļu satiksme gājēju kustība Mūkusalas ielā, Rīgā posmā no Dēļu ielas līdz Laivu ielai (virzienā uz Laivu ielu), saskaņā ar satiksmes organizācijas shēmu (pielikumā).

2. Par darbu veikšanu atbild sabiedrības ar ierobežotu atbildību “Vianova” būvdarbu vadītājs Āris Zeps (tālrunis 26681251, e-pasts: aris.zeps@vianova.lv).

3. Sabiedrībai ar ierobežotu atbildību “Vianova” no 16.11.2026. līdz 20.12.2026. Mūkusalas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. seguma atjaunošanas darbu izpildi Mūkusalas ielā;
3.6. sabiedriskā transporta satiksmi.

4. Noteikt, ka transportlīdzekļu satiksmi un gājēju kustību Mūkusalas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Mūkusalas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

